מיהאי קורהוט

מיהאי קורהוט (בהונגרית: Mihály Korhut; נולד ב-1 בדצמבר 1988 במישקולץ שבהונגריה) הוא כדורגלן הונגרי המשחק בעמדת המגן שמאלי בקבוצת דברצן ובנבחרת הונגריה.

קריירה
קורהוט הצטרף למחלקת הנוער של קבוצת דברצן, וב-1 באוגוסט 2009 ערך את הופעת הבכורה שלו בקבוצה הבוגרת של המועדון, בניצחון הביתי 2–0 מול לומברד-פאפא. ב-26 במאי 2010 זכה עם דברצן בגביע ההונגרי, לאחר ניצחון על זלאגרסגי ט.א. במשחק הגמר, ובתום הענה זכתה הקבוצה גם באליפות ליגת העל ההונגרית והשלימה דאבל. 

במהלך 2011 הושאל קורהוט לתקופה קצרה לקבוצת קאפושוואר, בשורותיה שיחק 10 משחקים. ב-1 במאי 2012 זכה קורהוט עם דברצן בגביע, לאחר ניצחון בבעיטות הכרעה מול מ.ט.ק. בודפשט. בעונת 2013/2014 זכה קורהוט עם דברצן בגביע הונגרי בפעם השלישית ברציפות, ועם עוד זכייה באליפות השלימה הקבוצה דאבל נוסף.

ב-29 באוגוסט 2016 הגיע קורהוט לישראל וחתם לארבע שנים בהפועל באר שבע. ב-15 בספטמבר ערך קורהוט את הופעת הבכורה שלו במועדון, כאשר פתח בהרכב בניצחון 2–0 על אינטר מילאנו באצטדיון סן סירו במסגרת הליגה האירופית. ב-22 בספטמבר כבש קורהוט את שער הבכורה שלו בהפועל באר שבע, בתיקו 2–2 מול מכבי חיפה במסגרת גביע הטוטו. ב-28 בדצמבר זכה קורהוט עם באר שבע בגביע הטוטו לאחר ניצחון 4–1 מול הפועל קריית שמונה במשחק הגמר. בסך הכל ערך 21 הופעות ליגה בעונה זו, ובסופה זכה עם הקבוצה באליפות. בתחילת עונת 2017/2018 זכה עם הקבוצה בתואר אלוף האלופים, אך לאחר מכן סבל מפציעות ואיבד את מקומו בהרכב לאורן ביטון. בסך הכל ערך 9 הופעות ליגה בעונה זו, ובסופה זכה עם הקבוצה שוב באליפות.

ב-12 בינואר 2019 קורהוט חתם באריס סלוניקי מליגת העל היוונית. ב-22 ביולי 2020 חזר קורהוט לדברצן.

נבחרת הונגריה
קורהוט ערך את הופעת הבכורה שלו במדי נבחרת הונגריה ב-22 במאי 2014, במשחק ידידות מול דנמרק שהסתיים בתיקו 2–2. קורהוט נכלל בסגל הנבחרת ההונגרית לטורניר הגמר של יורו 2016 בצרפת.

תארים
דברצן
 אליפות הונגריה (3): 2009/2010, 2011/2012, 2013/2014
 הגביע ההונגרי (4): 2009/2010, 2011/2012, 2012/2013, 2013/2014

הפועל באר שבע
אליפות (2): 2016/2017, 2017/2018
אלוף האלופים (1): 2017/2018
גביע הטוטו (1): 2016/2017

קישורים חיצוניים 

 עמוד השחקן באתר ההתאחדות לכדורגל בישראל

הערות שוליים

כדורגלנים הונגרים
מגני כדורגל הונגרים
מישקולץ: כדורגלנים
כדורגלני דברצן
כדורגלני הפועל באר שבע
כדורגלני אריס סלוניקי
כדורגלני נבחרת הונגריה
כדורגלנים זרים בישראל
כדורגלני יורו 2016
הונגרים שנולדו ב-1988